REPUBLIKA HRVATSKA

GRAD ZAGREB

Osnovna škola Petra Zrinskog

Zagreb, Krajiška 9

KLASA: 003-08/19-02/04

URBROJ: 251-132-19-2

Zagreb, 3.10.2019.

**Zapisnik s prve sjednice Vijeća roditelja OŠ Petra Zrinskoga**

**održane 3. listopada 2019. godine u vremenu od 16:30 do 18:25 sati**

Broj članova Vijeća roditelja: 28

Od toga: nazočnih: 19; nenazočnih: 9

**Dnevni red:**

1. Odabir predsjednika i zamjenika predsjednika Vijeća roditelja za školsku godinu 2019./2020.
2. Školski kurikul za školsku godinu 2019./2020.
3. Godišnji plan i program rada za školsku godinu 2019./2020.
4. Pravilnik o načinu postupanja odgojno-obrazovnih djelatnika školskih ustanova u poduzimanju mjera zaštite prava učenika te prijave kršenja tih prava nadležnim tijelima - stručna služba
5. Protokol o postupanju u slučaju seksualnoga nasilja - stručna služba
6. Razno

Gospođa Mirjana Jermol, ravnateljica OŠ Petra Zrinskoga, srdačno je pozdravila nazočne članove Vijeća roditelja te zamolila svakoga ponaosob da se predstavi. Nakon toga prešlo se na dnevni red.

**1. točka dnevnoga reda: Odabir predsjednika i zamjenika predsjednika Vijeća roditelja za školsku godinu 2019./2020.**

Nakon provedenoga glasovanja predstavnici su u vijeću roditelja jednoglasno izabrali gospodina Danijela Kneževića za predsjednika Vijeća roditelja, gospodina Luku Burazina za njegova zamjenika te gospođu Erminu Ramadanović za zapisničara.

**2. točka dnevnoga reda: Školski kurikul za školsku godinu 2019./2020.**

Radnu inačicu školskoga kurikula za školsku godinu 2019./2020. predstavila je gđa Gašljević. Članovi VR-a su glasovali te jednoglasno prihvatili školski kurikul. On će kao konačna inačica biti objavljen na *web*-stranici škole.

**3. točka dnevnoga reda: Godišnji plan i program rada za školsku godinu 2019./2020.**

Godišnji plan i program predstavila je članica školskoga stručnog tima, gđa Gašljević. Upozoreno je na promjenu u vezi sa školskim zvonom. Promjena se odnosi na vrijeme između 6. i 7. sata. Dodan je još jedan odmor (14:10 do 14:15). Godišnji je plan i program jednoglasno izglasan.

Predsjednik VR-a morao je otići te je vođenje sjednice preuzeo njegov zamjenik.

**4. točka dnevnoga reda: Pravilnik o načinu postupanja odgojno-obrazovnih djelatnika školskih ustanova u poduzimanju mjera zaštite prava učenika te prijave kršenja tih prava nadležnim tijelima - stručna služba**

Pravilnik je predstavila gđa Gašljević. Upozoreno je da ako se dogodi bilo što što bi prema protokolu kršilo učenička prava, škola je dužna obavijestiti institucije navedene u protokolu, ali i roditelje. Članovi VR-a o tome bi trebali izvijestiti roditelje, svaki u svojemu razredu. Naime, predsjednik VR-a, prije no što je otišao, zamolio je članove VR-a da skupe e-adrese roditelja iz svojega razreda kako bi s njima mogli komunicirati. Na taj se način šalju i pitanja roditelja predsjedniku VR-a, prije svake sljedeće sjednice. Dakle, članovi Vijeća roditelja prikupljaju samo ona pitanja roditelja koja su od općega interesa kojega od razreda ili škole općenito. Takva pitanja šalju se predsjedniku VR-a.

**5. točka dnevnoga reda: Protokol o postupanju u slučaju seksualnoga nasilja - stručna služba**

Protokol o postupanju u slučaju seksualnoga nasilja predstavila je ravnateljica, gospođa Jermol.

**6. točka dnevnoga reda: Razno**

Roditelje 1. d razreda zanimalo je kad će biti završene svlačionice, zamijenjeni prozori… Ravnateljica je odgovorila da će to biti veoma brzo. Bilo je riječi i o uporabi mobitela u školi. Svi se slažu da mobiteli trebaju biti u torbi, stišani ili ugašeni. Međutim, ponekad ih na nekim od satova trebaju pa će ih tad, u dogovoru s nastavnikom, i upotrebljavati.

Sjednica VR-a završila je u 18:25.

Zapisnik sastavila:

Ermina Ramadanović

Predsjednik VR-a:

Danijel Knežević